FI / Taide ja muotoilu / Näyttelyt / Taide- ja kulttuuriopintojen yksikkö esittäytyy kuukauden taiteilijaryhmänä Galleria Lovisassa
Tuija Hautala-Hirvioja: Tuijan piste, osa teoksesta. 2019. Öljy kankaalle.
Lapin yliopiston Taide- ja kulttuuriopintojen yksikön (TaKu) yhteisnäyttely PISTE on maaliskuun ajan esillä taiteiden tiedekunnan Galleria Lovisassa kahvila Meidän Lovisan yhteydessä. Tervetuloa tutustumaan!
Nykyisessä yliopistomaailmassa tulostavoitteet ovat arkea. Pisteitä on haalittava sekä tieteellisestä että taiteellisesta julkaisutoiminnasta. Tulostavoitteet, pisteet ja paineet ovat johtaneet keskusteluihin siitä, tutkitaanko itse tutkimisen ilosta vai pisteiden tuottamisen paineesta, ja tehdäänkö taidetta sen itsensä vuoksi vai pisteiden vuoksi.
Lapin yliopiston taiteiden tiedekunnan taide- ja kulttuuriopintojen yksikkö tarttui pistehaasteeseen ja tuotti yliopistopoliittisesti kantaaottavan näyttelyn, jolla kysytään pisteiden mielekkyyttä ja vastataan tulostavoitteisiin kartuttamalla itse kunkin taiteellisen toiminnan pistetiliä.
Näyttelyn teosten suhteen taiteilijoilla oli vapaat kädet, mutta jokaisen oli tuotettava piste, jonka koon, värin ja muodon kukin sai toteuttaa mieleisellään tavalla. Esillä on 13 teosta yhteensä neljältätoista taiteilijalta.
Näyttelyyn osallistuvat Taide- ja kulttuuriopintojen yksikön taiteilijat Tom Engblom, Jaana Erkkilä-Hill, Henri Hagman, Tuija Hautala-Hirvioja, Eliina Hurtig, Michael Marnin Jacobs, Jonna Katajamäki, Kalle Lampela, Leila Lipiäinen, Esa Meltaus, Maija Mäkikalli, Mari Oikarinen, Pirjo Puurunen ja Lauri Rankka.
Tervetuloa tutustumaan pisteisiin!
– Taide- ja kulttuuriopintojen
yksikön yhteisnäyttely
1.3. – 29.3.2019
ja taiteiden tiedekunnan näyttelytoiminnasta:
Näyttelytoiminnan yliopisto-opettaja Leila Lipiäinen,